Diari Oficial de la Generalitat Valenciana


Sumari del DOGV 3167, del 22-01-1998 (1998/397)

RESOLUCIÓ de 27 de novembre de 1997, del. director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, la denominada Fundación Centro de Información de Trabajadores y Trabajadores Migrantes (Fundación CITMI-CITE PV).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3167

Data del DOGV
:   22-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/397


Data del document
:   27-11-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 27 de novembre de 1997, del. director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, la denominada Fundación Centro de Información de Trabajadores y Trabajadores Migrantes (Fundación CITMI-CITE PV). [1998/397]
  
Vista la sol·licitud de data 9 de juny de 1997, que va entrar en aquest Registre l'11 de juny de 1997, amb número de registre 36.649, efectuada pel Sr. Martín Carpena Palao, com a vicepresident de la Fundació CITMI-CITE PV, en què se sol·licitava la inscripció d'aquesta entitat en el Registre de Fundacions de la Comunitat Valenciana, en base als següents
  
Fets
  
Primer
  
Que per escriptura de data 19 de maig de 1997, i amb número de protocol 2.644, atorgada davant el notari de l'Il·lustre Col·legi de València, Sr. Joaquín Borrell García, compareixen el Sr. Joan Sifre Martínez, el Sr. Martín Carpena Palao, la Sra. Gràcia Santos Sedano, el Sr. Francisco Fenollosa Montolio, tots ells en el seu propi nom i dret i com a mandataris de la Sra. Neus Pont Cháfer i manifesten en aquest acte, en compliment de l'acord de la Comissió Executiva de la Confederació Sindical de Comissions Obreres del País Valencià, de 24 de febrer de 1997 -Acta 4/97-, la voluntat de constituir la Fundació denominada Fundación Centro de Información de Trabajadores i Trabajadoreas Migrantes (Fundación CITMI-CITE PV).
  
Detectats pel Protectorat de Fundacions certs errors en la redacció estatutària, i observades certes deficiències en la documentació presentada, aquells i aquestes van ser esmenats, mitjançant l'aportació dels documents requerits i sengles escriptures d'esmena i complement, atorgada la primera pel Sr. Martín Carpena Palao i el Sr. Francisco Fenollosa Montolio, com a vicepresident i secretari de la Fundació CITMI-CITE PV, i la segona atorgada pel citat vicepresident, Sr. Martín Carpena Palao, i autoritzades ambdues pel notari de l'Il·lustre Col·legi de València, Sr. Rafael Gómez-Ferrer Sapiña, en dates 30 de juny i 11 de novembre de 1997, i amb els números de protocol 3.223 i 5.256, respectivament.
  
Segon
  
Segons l'article 5 dels Estatuts, les finalitats de la Fundació són els següents:
  
1. Informar, orientar i assessorar els treballadors i treballadores migrants sobre els procediments administratius, intervindre en processos per a regularitzar la seua situació, garantir els seus drets i reivindicar les condicions legals que permeten una verdadera igualtat d'oportunitats, des de l'ordenament jurídic espanyol.
  
2. Fomentar la solidaritat i la pau, mitjançant campanyes de sensibilització que contribuïsquen a la millora de les condicions de vida i afavorisquen el reconeixement dels drets, per a la plena integració de les persones migrants.
  
3. Participar en la integració social de les persones migrants mitjançant la consecució dels recursos i infraestructures, els quals garantisquen el benestar social del col·lectiu.
  
4. Previndre possibles situacions de marginació de les persones migrants, reivindicant polítiques socials tendents a la seua integració real.
  
5. Actuar davant la jurisdicció sobre aspectes de la matèria sotmesa a litigi, mitjançant la gestió, formalització i tramitació de documents.
  
6. Promoure estudis i investigacions que diagnostiquen la realitat sociolaboral de la població migrant en l'àmbit del País Valencià.
  
7. Programar activitats encaminades a la formació professional del col·lectiu, així com a la formació bàsica d'altres agents socials sobre el fet migratori actual.
  
8. Participar en la prevenció d'actituds racistes i xenòfobes que pogueren sorgir en l'àmbit del País Valencià, aprofundint en l'anàlisi dels prejuicis i estereotips que influeixen en aquestes.
  
9. Procurar la participació dels treballadors i treballadores migrants en la vida sindical de la CS. CC OO PV i consolidar la seua representació en aquesta.
  
10. Lluitar contra qualsevol forma d'explotació, discriminació i exclusió social i laboral.
  
11. Difondre valors de solidaritat que procuren el canvi d'actituds discriminatòries cap a les diferències, ja siguen latents o manifestes.
  
12. Qualsevol un altra finanalitat que el Patronat considere d'interés per a la plena integració de les persones migrants.
  
Per al compliment de les seues finalitats, el Patronat realitzarà les activitats descrites en l'article 6 estatutari.
  
Segons l'article 7 dels estatuts, la Fundació atendrà les sol·licituds d'entitats públiques i privades que el Patronat crega oportunes, en ordre a facilitar la formació, estudi i investigació de temes relacionats amb el fet migratori, la solidaritat i la interculturalitat.
  
Si s'haguera de seleccionar persones beneficiàries, el Patronat de la Fundació les determinarà d'acord amb criteris d'imparcialitat i no discriminació, i s'eleboraran, a tal efecte, les bases, normes o regles que siguen pertinents, i se'ls donarà la màxima publicitat i coneixement de les potencials persones, destinatàries de les prestacions fundacionals.
  
Tercer
  
La dotació inicial de la Fundació, segons consta en l'escriptura de complement de la de constitució, de data 11 de novembre de 1997, és de cinc milions de pessetes (5.000.000 PTA), quantitat aportada per la Confederació Sindical de Comissions Obreres del País Valencià.
  
La realitat d'aquesta aportació dinerària es va acreditar mitjançant un certificat de l'entitat de crèdit Bancaixa, incorporat a la citada escriptura de complement de la de constitució.
  
Quart
  
D'acord amb allò que s'ha previst en la disposició quarta de l'Acta Fundacional i el capítol III dels Estatuts, el Patronat és l'òrgan de govern, representació i administració de la Fundació. El Patronat es composarà d'un mínim de cinc persones i un màxim de quinze. El Patronat serà designat per la Comissió Executiva de la Confederació Sindical de comissions Obreres del País Valencià, que a l'hora de designar als membres del Patronat podrà assenyalar expressament el període de mandat de cada un d'ells. En cas que no s'hi indique, s'entendrà que ho són amb caràcter vitalici, excepte causes legals de cessament.
  
El Patronat inicial queda format per les persones següents:
  
President: Sr. Joan Sifre Martínez.
  
Vicepresident i Tresorer: Sr. Martín Carpena Palao.
  
Secretari: Sr. Francisco Fenollosa Montolio.
  
Vocals: Sra. Gràcia Santos Sedano i Sra. Neus Pont Cháfer.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució recull en el títol I, capítol II, secció II, article 34, el dret de fundació per a finalitats d'interès general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes, sense finalitats de lucre, que per voluntat dels seus creadors tenen afectat de mode durador el seu patrimoni a la realització de finalitats d'interés general, circumstàncies que concorren en aquest cas.
  
Tercer
  
Examinades les finalitats de la Fundació, la dotació així com les aportacions efectivament realitzades, aquells es consideren d'interés general, i aquestes inicialment suficients per a la inscripció, de conformitat amb allò que s'ha establit en l'article 11.b) del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.
  
Quart
  
La carta fundacional i els Estatuts, continguts en les escriptures públiques de 19 de maig, 30 de juny, i 11 de novembre, de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte la finalitat que persegueix segons l'article 5 dels seus Estatuts.
  
Cinqué
  
L'expedient ha estat tramitat per la Direcció General d'Interior de la Conselleria de Presidència, a través del servei d'Entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament. Tot això en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en què es refereix a l'estructura administrativa a nivell de servei.
  
Vistos, la Constitució, la Llei 30/1994, de 24 de novembre, el Reial Decret 316/1996, de 23 de febrer, pel que s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i els altres normativa de pertinent aplicació, resolc:
  
Primer
  
Inscriure com a Fundació la denominada Fundación Centro de Información de Trabajadores y Trabajadoras Migrants (Fundación CITMI-CITE PV) en el Registre de Fundacions de la Comunitat Valenciana amb el número 282(V) i classificar-la com benèfico-assistencial de previsió social. El seu domicili radicarà a València, plaça Nàpols i Sicília, 5.
  
Segon
  
Aprovar els Estatuts que han de regir la Fundació, elevats a escriptura pública davant el notari de l'Il·lustre Col·legi de València, Sr. Rafael Gómez-Ferrer Sapiña, en data 30 de juny de 1997, i amb el número 3.223 de protocol.
  
Tercer
  
Aprovar el nomenament del primer Patronat segons figura en l'antecedent quart de aquesta Resolució.
  
Notifiqueu aquesta Resolució, i advertiu que contra aquesta, que no esgota la via administrativa, podrà presentar recurs ordinari davant aquest mateix òrgan o davant el conseller de Presidència en el termini d'un mes, comptador des de la data de la seua notificació, de conformitat amb allò que s'ha disposat en el Decret 60/1995, de 18 d'abril del Govern Valencià de creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 27 de novembre de 1997.- El director general d'Interior: José López Garrido
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Agrupació d'Interés Urbanístic Cala Cantalar